Academia de Studii Economice din București

**ANUNȚ**

Academia de Studii Economice din București organizează concurs pentru ocuparea postului **Expert IT securitate cibernetică – 4 posturi** în cadrul proiectului „**Excelență și inovare în epoca inteligenței artificiale, în contextul securității cibernetice, al eticii și deontologiei academice, în ASE”, CNFIS-FDI-2023-0028.**

| **Nr.**  **post** | **Denumire post** | **Perioada necesar a fi lucrată în cadrul proiectului** | **Număr maxim de ore necesar a fi lucrate lunar** |
| --- | --- | --- | --- |
| 1 | Expert IT securitate cibernetică | 7 luni | 84 ore |

**A.** Pentru participarea la concurs, candidații trebuie să îndeplinească următoarele **condiții generale și condiții specifice**:

**1. Condiții generale:**

1. are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
2. cunoaște limba română, scris și vorbit;
3. are vârsta minimă reglementată de prevederile legale;
4. are capacitate deplină de exercițiu;
5. are o stare de sănătate corespunzătoare postului pentru care candidează, atestată pe baza declaratiei pe propria raspundere;
6. nu a fost condamnat(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**2. Condiții specifice:**

1. **nivelul studiilor:** superioare
2. **domeniul studiilor:** - limbaje de programare
3. **vechime**: 1 an
4. alte condiții specifice (cunoaşterea unei limbi străine, cunoştinţe operare PC, carnet conducere, alte abilităţi şi deprinderi, etc.):

* cunoştinţe operare PC;
* cunoaşterea unei limbi străine;
* capacitate de lucru în echipă;
* rezistență la stres;
* spirit de inițiativă.

**3. Atribuții post:**

* Participă la asigurarea managementului riscului, ca proces complex de identificare, evaluare și contracarare a incidentelor cibernetice la nivelul secretariatului general al ASE și al secretariatelor de facultăți și departamente pentru prevenirea pierderilor de orice natură;
* Participă la conștientizarea, la nivelul comunității academice a ASE, a amenințărilor din spațiul cibernetic generate de exploatarea vulnerabilităților de natură umană, tehnică și procedurală;
* Participă la cursul pe tema managementului identității și al prezentării soluțiilor de firewall, anti-phishing și antivirus, protecția împotriva atacurilor ransomware și spyware și protejare și backup complet a datelor esențiale;
* Participă la cursul pe tema accesării neautorizată a infrastructurilor cibernetice; modificare, ștergerea sau deteriorarea neautorizată de date informatice ori restricționarea ilegală a accesului la aceste date.

**B.Concursul va consta în:**

1. **Evaluarea dosarelor de selecție**
2. **Interviu**: interviu structurat

* *data şi ora desfăşurării*: se vor comunica concomitent cu afişarea rezultatelor la evaluarea dosarelor de selecție;
* *locul desfăşurării*: se va comunica concomitent cu afişarea rezultatelor la evaluarea dosarelor de selecție.

Probele sunt eliminatorii, punctajul minim obținut la fiecare probă fiind de 50 de puncte.

**C.Tematica și bibliografia**

**Tematică:**

1. Managementul riscurilor de securitate
2. Securitatea datelor, modele și arhitecturi de securitate
3. Evaluarea securității și managementul vulnerabilităților
4. Securitatea aplicațiilor
5. Recuperarea în cazul unui incident de securitate

**Bibliografie:**

# Hotărârea Guvernului nr. 271/2013 pentru aprobarea Strategiei de securitate cibernetică a României și a Planului de acțiune la nivel național privind implementarea Sistemului național de securitate cibernetică;

# Legea nr. 362/2018 privind asigurarea unui nivel comun ridicat de securitate a rețelelor și sistemelor informatice;

# Hotărâre Guvernului nr. 494/2011 privind înființarea Centrului Național de Răspuns la Incidente de Securitate Cibernetică - CERT-RO;

# Evoluția privind securitatea cibernetică la nivel UE - <https://www.consilium.europa.eu/ro/policies/cybersecurity/>;

# Noua strategie de securitate cibernetică a UE (Joint Communication to the European Parliament and the Council – The EU’s Cybersecurity Strategy for the Digital Decade - <https://eur-lex.europa.eu/legalcontent/RO/TXT/HTML/?uri=CELEX:52020JC0018>;

# Directiva (UE) 2016/1148 a Parlamentului European și a Consiliului din 6 iulie 2016 privind măsuri pentru un nivel comun ridicat de securitate a rețelelor și a sistemelor informatice în Uniune - <https://eurlex.europa.eu/legal-content/RO/TXT/HTML/?uri=CELEX:32016L1148>;

**D.** Componența dosarului de concurs:

1. Opis.
2. Cerere de înscriere la concurs adresată Rectorului ASE.
3. Declarația pe propria răspundere, conform Legii Educației Naționale nr. 1 din 2011, respectiv, dacă persoana care candidează are/nu are soț/soție sau rude și afini, până la gradul al III-lea inclusiv, care sunt salariați ai Academiei de Studii Economice din București aflați într-o poziție de conducere, control, autoritate cu postul scos la concurs și nici postul, la care aplică, nu se află într-o poziție de conducere, control, autoritate cu soțul/soția sau rude și afini, până la gradul III inclusiv, salariați ai Universității;
4. Copia actului de identitate sau orice alt document care atestă identitatea, potrivit legii, după caz.
5. Cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează.
6. Adeverința medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate sau declarația pe propria răspundere că este apt clinic pentru participarea în echipa de proiect CNFIS-FDI-2022-0013.
7. Curriculum vitae în format european (www.cveuropean.ro/cv- online.html) – semnat și datat pe fiecare pagină.
8. Copie după carnetul de muncă, sau, după caz, adeverințele care atestă vechimea în muncă, în meserie și / sau în specialitatea studiilor.
9. Copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice prevăzute pentru ocuparea postului.
10. Alte documente relevante pentru desfășurarea concursului.

Actele prevăzute la pct. 4, 8 și 9 vor fi prezentate și în original, în vederea verificării conformității copiilor cu acestea.

**E.** Date de contact:

Dosarele de concurs se vor depune până la data de 24.04.2023, ora 14.00, la Registratura ASE.

Persoana de contact: Oana Elena Vlădoiu - telefon: 0728881147/ int. 204, e-mail: oana.vladoiu@ase.ro

**F.** Calendarul concursului:

|  |  |  |
| --- | --- | --- |
| **Nr. crt.** | **Activități** | **Data** |
|  | Publicarea anunțului | 19.04.2023 |
|  | Depunerea dosarelor de concurs ale candidaților la Registratura ASE | 19-24.04.2023 |
|  | Selecția dosarelor de către membrii comisiei de concurs | 25.04.2023 |
|  | Afișarea rezultatelor selecției dosarelor | 25.04.2023 |
|  | Depunerea contestațiilor privind rezultatele selecției dosarelor | 26.04.2023 |
|  | Afișarea rezultatului soluționării contestațiilor | 26.04.2023 |
|  | Susținerea interviului | 27.04.2023 |
|  | Comunicarea rezultatelor după susținerea interviului | 27.04.2023 |
|  | Depunerea contestațiilor privind rezultatul interviului | 28.04.2023 |
|  | Afișarea rezultatului soluționării contestațiilor | 28.04.2023 |
|  | Afișarea rezultatului final al concursului | 28.04.2023 |
|  | Numire pe funcție | După aprobarea în BCA a rezultatelor concursului |

Data: 19.04.2023

Responsabil de proiect,

Prof. univ. dr. Roxana Sârbu